hu en kk ky ru ru ky ky ru ru ru bg ru ru ru en hbs_cyr ru ky hu ky ru cs ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky kk tt ky ru ky ru ky ru ky ru ky ru ky ru ky ru ky ky ky ru cs ky ky ru ru ky ky bg ky ky ru ru ky ky ky ru ky ru ky ru ky ky ky ru ru ky kk ru ky ru ru ky ru ky tt ru
"Фабула", 15.03.11 - 7-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Пекин олимпиадасынын коло медалынын ээси:
"Телефон чалсам дайым албайт, эркек болгондон кийин сөзүнө турса болмок…"
- Руслан мырза, 2008-жылы Пекин олимпиадасына барып келгенден кийин авто кырсыкка учурап, белиңизди кокустатып алдыңыз эле. 2010-жылы Кытайдын Гуан-Жоу шаарында болуп өткөн азиялык мелдешке дагы ден соолугуна байланыштуу катыша албай калды дешет. Учурда ден соолугуңуз жакшыбы?
- Кудайга шүгүр, ден соолугум жайында. Кырсыктагандан кийин бир аз ооруп, эс алууда болдум. Дымым чыкпай калганымдын себеби ошол. Азыр ден соолугумду чыңдап, 2012-жылы Лондондо өтө турган дүйнөлүк олимпиадага даярдык көрүп жатам.
- Өткөндө гезиттердин бирине Лондондогу өтө турган олимпиададан кийин спорт менен коштошом деген пикириңизди айткан экенсиз. Спорттон эртелеп коштошууңузга эмне түрткү болууда?
- Эгер олимпиададан ийгилик жаратып, алтын медалга ээ болуп калсам, күрөштү токтотсомбу деген оюм бар. Бирок таптакыр эле спорттон алыстап кетүүдөн алысмын.
- Өткөндө Канат Бегалиев экөөңүздөрдү Каржы полициясынын кызматкерлери менен мушташыптыр деген кептер тарады эле. Окуя кандайча болгон?
- Ал окуя мындай болгон. Канат Бегалиев экөөбүз кафеге тамактаналы деп кирсек, Каржы полициясынын кызматкерлери эс алып отурушкан экен. Бир маалда эле бизге келип, намысыбызга тийген ар кандай жаман сөздөрдү айтып тийишип калышты. Биз аларга теңелбестен тамагыбызды ичип алып кафеден чыгып кеткенбиз. Эртеси эле "мушташты болуп" гезит беттерине чыгып калыптырбыз. Ачык айтсам, Каржы полициясынын кызматкерлерине колубуз тийген эмес.
- Спорт комитетинин экс-жетекчиси А. Воинов сизге автоунаа белек кылам деген убадасын аткардыбы?
- 2008-жылы Пекин олимпиадасына катышып, коло медалга ээ болуп келгенден кийин Канат Бегалиев экөөбүзгө Бакиев Мицсубиси Поджеро автоунаасын белек кылганы коомчулукка маалым. Анда мен автоунаа айдаганды толук кандуу билчү эмесмин. Ал тургай айдоочулук күбөлүгүм да жок болчу. Ошо кезде А. Воинов: "Руслан сенин автоунааң менен Көлгө андан ары Нарынга барабыз" -деп калды. "Мен айдаганды билбейм" десем, "Айдай бер, эгер бир нерсе болсо, мен жооп берем, керек болсо мындан сонун автоунаа белек кылам" - деп эркекче кол алышкан. Айтканындай эле кырсыкка учурадым. Ошол бойдон Воиновдон дайын жок. Мен андан эч нерсе болбойм. Бирок Александр мырза эркек болгондон кийин айткан сөзүн аткарса болмок. Ал-жай сурашайын деп кээде телефон чалып калсам, телефонуна жооп бербейт.
- Спорт комитетинин жаңы болгон жетекчисине кандай көз караштасыз?
- Биз, спортсмендер, бул жетекчи келди, тигил жетекчи келди деп саясатка айландыргандан алыспыз. Кимиси келсе дагы спортту түшүнгөн, спортту көтөрүп кете ала турган иш билги адам келсе болду. Жаңы болгон жетекчиге спортту өнүктүрүп кетет деген үмүтүм чоң. Мурдагы жетекчи Алмаз Касенов деле аз убакыт болсо дагы ийгиликтүү иштерди аткара алды деп ойлойм.
- 2010-жылы Кытайдын Гуан-Жоу шаарында болуп азиялык оюндарга катышпай калганыңызга эмне себеп болду?
- Авто кырсыкка учураганда башыман жеңил жаракат алгам. Ден соолугуң чың болбосо күрөшкө катышуу мүмкүн эмес да. Ошол себептен, катыша албай калдым.
- Коомчулукта Канат Бегалиев экөөңүздөрдү криминал Камчы Көлбаев менен байланышы бар деген пикирлер айтылып жүрөт. Бул сөздүн канчалык деңгээлде чындыгы бар?
- Камчы Көлбаев менен эч кандай деле байланышыбыз жок. Бирок мен Көлбаевди жигит катары сыйлайм. Байлыгына чиренген айрым олигарх чиновниктерибизге караганда Көлбаев бизди колдоп, 2008-жылы Пекин олимпиадасынан кийин К. Бегалиев экөөбүзгө эки автоунаа белек кылган.
- Кандай маркадагы автоунаа эле?
- К. Бегалиевдикин унутуп атам. Мага "Ауди" белек кылган.
- Чет өлкөдөн чакыруулар болуп жүрөбү?
- Пекин олимпиадасынан кийин Германия, Италия, Литва мамлекеттеринен "Бизге келип, атайын клубдарга күрөшпөйсүңбү, баланча миллион сом берели"- деген сунуштар болду. Баарынан баш тарттым. Акча үчүн ыйык туткан мекенибиз Кыргызстанды таштап, башка өлкөлөргө кетким келген жок.
- Кыргызстанда спорт тармагы кандай өнүгүп жатат?
- Кыргызстанда акыркы жылдары акырындап өнүгүп келе жатат. Спортту өнүктүрүүнүн негизги жолдору экономикада. Экономикабыз канчалык жакшы болсо, спортубуз дагы ошончолук өнүгөт. Бизде азыр спортсмендерибиз кудайга шүгүр, бар. Бирок ошону өнүктүрүүгө шарт жок болуп жатат. Буга мисал: шарттуу түрдө спорт комплекстерибиздин жоктугу, саналуу комплекстердин жарактан чыгып каралбай жатканы ж.б. Кыскасы, мамлекет спорт тармагын жакшылап колго алып иш алпарса эле өнүгөт.
- Жаш өсүп келе жаткан спортсмендерге акыл насаатыңыздан бөлүшүп турасызбы?
- Жакшы жакка үндөп, акыл айтып, жол көрсөтүп туруу биздин парзыбыз да. Ал эми тренер болуп, мындай күрөшкүлө деп тажрыйба үйрөтүүдөн азырынча алысмын.
- Ата-эне, бир туугандарыңыз туурасында айта кетсеңиз?
- Атам Самаган 60 жашта, апам Акима 57 жашта биздин бактыбызга бөлөнүп, сый-урматыбызды көрүп жашап жатышат. Үй-бүлөдө 5 бир тууганбыз. Менден улуу Алмаз, Азис деген эки агам бар, экөө тең үйлөнө элек. Иним Азамат үйлөнгөн. Анын бир уулу бар. Ал дагы мага окшоп, спорт дүйнөсүн тандаган. Азыр эркин күрөш менен машыгып жүрөт. Жакында эле Иранга барып, ийгилик жаратып келди. Ал эми карындашым Бактыгүл мектепте окуйт.
- Сүйлөшкөн кызыңыз барбы? Бойдокчулук менен качан коштошкону жатасыз?
- Учурда сүйлөшкөн кызым жок. Буюрса, Лондон олимпиадасынан кийин үйлөнсөм деген оюм бар. Ага чейин жогоруда айтып кеткен эки агам үйлөнөт болуш керек.
- Тийишкен кыздар көп болсо керек?
- Телефон чалып тийишкен кыздар өтө көп. Көбүнчө түнкү 12ден кийин чалып тынчымды алышат. Көңүлдөрүн оорутпастан сүйлөшүп коём.
- Келечектеги жубайыңызды кандай элестетесиз?
- Буюрса, келечектеги жубайым спортту түшүнгөн, мени сыйлаган, ата-энемди, бир туугандарымды сыйлаган жароокер жар болсо деп тилейм.
- Сизди табигатка жакын дешет го ошондойбу?
- Бала кезимен эле тоого чыгып, табигат койнунда эс алганды жакшы көрөм. Ар апта сайын Бишкектин тоосуна чыгып эс алып турам. Кээде айылга барып, чекемен кара тер чыгара күжүлдөп, кара жумуш жасайм. Ошондо кадимкидей ырахат алып, эс алып калам. Учурдан пайдаланып, гезит аркылуу бул дүйнөгө алып келген ата-энеме, чыканактай кезимен машыктырып тарбиялап, өз баласындай камкордук көрүп келген агайларым Эмил Алыкулов, Амиркул Молдобаевге, кылдаттык менен мамиле кылып бизге кам көргөн дарыгерибиз Бактыгүл Насыровнага ыраазычылык билдирем. Мына ушул адамдар мени ушул даражага жеткиришти.
кыргыз тилиндеги гезит "Форум"
email • архив • редакция
А.Жекшенкуловдун жардамчысы Рашид бир нече жүз миң доллар алганын...
БАКИЕВДЕР ЧАБУУЛУН БАШТАП ТУР
СОТТОРДУ БАШТАН СЫЛАБАЙ "ӨПКӨСҮНӨН КАГЫНТЫШ" КЕРЕК
Эшимканов Куловдун "куралы" болобу?
7-апрелде ок тийип, курман болгон Адыл Өмүрбек уулунун жубайы:
"Көзүн ачып, Ак үй алындыбы деди…"
Пекин олимпиадасынын коло медалынын ээси:
"Телефон чалсам дайым албайт, эркек болгондон кийин сөзүнө турса болмок…"
"Альфа телеком" компаниясынын башкы директорунун милдетин аткаруучу:
"МеgaComду элдик кылуу үчүн акырына чейин турабыз"
"Ар-Намыс" фракциясынын жетекчиси, депутаты:
"Үсөн Кудайбергеновду Р.Акматбаевдин буйругу
Куру кыялдан качан кутулабыз?
Ар кыл суроого ар кыл жооп…
Бакыт эмне экенин кеч түшүндүм…
КРнын эмгек сиңирген ырчысы:
сатып же тааныш салып алган жокмун…"